CELEX: 52004PC0449
Language: et
Date: 2004-07-01
Title: Proposal for a Council Decision on the position of the European Community in relation to the draft Regulation of the United Nations Economic Commission for Europe on the uniform provisions concerning the approval of vehicles with regard to the location and identification of hand controls, tell-tales and indicators

Tähtis õiguslik teade

|

52004PC0449

	Brüssel 1.7.2004KOM(2004) 449 lõplik2004/0134 (AVC)EttepanekNÕUKOGU OTSUSEuroopa Ühenduse seisukoha kohta seoses Ühinenud Rahvaste Organisatsiooni Euroopa Majanduskomisjoni eeskirja eelnõuga sõidukite tüübikinnituse ühtsete sätete kohta seoses juhtnuppude, märgulampide ja näidikute asukoha ja määratlemisega(komisjoni esitatud)SELETUSKIRI1. ÜLDSÄTTEDNõukogu 27. novembri 1997. aasta otsusega 97/836/EÜ sai Euroopa Ühendus Ühinenud Rahvaste Organisatsiooni Majanduskomisjoni (UN/ECE) 1958. aasta läbivaadatud kokkuleppe osaliseks. See otsus jõustus 24. märtsil 1998. aastal.Selle otsuse artiklis 4 sätestatakse muu hulgas, et kui eeskirja eelnõu on UN/ECE asjakohases organis hääletusele pandud, siis enne, kui ühendus saab eelnõu vastuvõtmise poolt hääletada, peab nõukogu selle heaks kiitma, olles saanud Euroopa Parlamendi nõusoleku.UN/ECE sõidukeid käsitlevate eeskirjade ühtlustamise ülemaailmse foorumi järgmise istungi päevakorras on hääletada (uue) eeskirja eelnõu sõidukite tüübikinnituse ühtsete sätete kohta seoses juhtnuppude, märgulampide ja näidikute asukoha ja määratlemisega.Eeskirja eelnõu peamine eesmärk on ühtsete tehnonõuete kehtestamine, millega välditakse tehniliste tõkete kujunemist osalistevahelises mootorsõidukikaubanduses ja tagatakse samas kõrge ohutustase.Tuleks rõhutada, et EÜ seisukoht hääletamisel põhineb UN/ECE ametlikes keeltes (prantsuse ja inglise keeles) kättesaadavatel dokumentidel. Kuna EÜ on UN/ECE 1958. aasta kokkuleppe osaline, peab ta järgima nimetatud kokkuleppes ettenähtud korda.Kooskõlas otsuse 97/836/EÜ artikli 4 lõikega 5 tuleb eeskiri enne selle jõustumist avaldada ühenduste kõigis ametlikes keeltes Euroopa Liidu Teatajas .2. ETTEPANEKU SISUEttepaneku eesmärk on võimaldada komisjoni esindajal ühenduse nimel hääletada eeskirja eelnõu UN/ECE sõidukeid käsitlevate eeskirjade ühtlustamise ülemaailmse foorumi järgmisel istungil.. 2004/0134 (AVC)EttepanekNÕUKOGU OTSUSEuroopa Ühenduse seisukoha kohta seoses Ühinenud Rahvaste Organisatsiooni Euroopa Majanduskomisjoni eeskirja eelnõuga sõidukite tüübikinnituse ühtsete sätete kohta seoses juhtnuppude, märgulampide ja näidikute asukoha ja määratlemisega(EMPs kohaldatav tekst)EUROOPA LIIDU NÕUKOGU,võttes arvesse Euroopa Ühenduse asutamislepingut,võttes arvesse nõukogu 27. novembri 1997. aasta otsust 97/836/EÜ, millega Euroopa Ühendus ühineb ÜRO Euroopa Majanduskomisjoni kokkuleppega, milles käsitletakse ratassõidukile ning sellele paigaldatavale ja/või sellel kasutatavale varustusele ja osadele ühtsete tehnonõuete kehtestamist ning nende nõuete alusel väljastatud tunnistuste vastastikust tunnustamist,[1] eriti selle artikli 4 lõike 2 teist taanet,võttes arvesse komisjoni ettepanekut,[2]võttes arvesse Euroopa Parlamendi pooldavat arvamust[3]ning arvestades järgmist:(1) Ühinenud Rahvaste Organisatsiooni Euroopa Majanduskomisjoni eeskirja eelnõuga sõidukite tüübikinnituse ühtsete sätete kohta seoses juhtnuppude, märgulampide ja näidikute asukoha ja määratlemisega kõrvaldatakse tehnilised tõkked osalistevaheliselt mootorsõidukikaubanduselt nende osade puhul ja tagatakse samas kõrge ohutustase.(2) On asjakohane määratleda ühenduse seisukoht asjaomase eeskirja eelnõu suhtes.(3) Asjaomane eeskirja eelnõu tuleks inkorporeerida ühenduse mootorsõidukite tüübikinnituse süsteemi,ON TEINUD JÄRGMISE OTSUSE:Artikkel 1Käesolevaga kiidetakse heaks Ühinenud Rahvaste Organisatsiooni Euroopa Majanduskomisjoni (UN/ECE) eeskirja eelnõu sõidukite tüübikinnituse ühtsete sätete kohta seoses juhtnuppude, märgulampide ja näidikute asukoha ja määratlemisega, mis sisaldub dokumendis TRANS/WP.29/2002/67.Artikkel 2Ühendus, keda esindab komisjon, hääletab artiklis 1 osutatud UN/ECE eeskirja eelnõu poolt hääletusel, mis toimub UN/ECE sõidukeid käsitlevate eeskirjade ühtlustamise ülemaailmse foorumi järgmise istungi ajal toimuval halduskomitee koosolekul.Artikkel 3UN/ECE eeskiri sõidukite tüübikinnituse ühtsete sätete kohta seoses juhtnuppude, märgulampide ja näidikute asukoha ja määratlemisega inkorporeeritakse ühenduse mootorsõidukite tüübikinnituse süsteemi.Brüssel,Nõukogu nimeleesistuja [1] EÜT L 346, 17.12.1997, lk 78.[2] ELT C ..., ..., lk ... .[3] ELT C ..., ..., lk ... .